تورکیه، فینلاندیا، سوئد و ناتو نوماینده هئیت‌لری‌نین داخیل اولدوغو دایمی بیرگه مکانیزمین 4-جو توپلانتیسی پایتاخت آنکارادا کئچیریلدی.
جمهورباشقانی باش‌ مشاویری ائلچی عاکیف چاغاتای قیلیجین ائو صاحیب لیگی ایله جمهور باشقانلیغی ساراییندا کئچیریلن گؤروش تخمینن 3 ساعات سوروب.
توپلانتیدا ناتو نوماینده هئیتی‌نین صدری ناتو باش کاتیب‌لیگی ناظیرلر کابینه‌سی‌نین رئیسی استیان جنسن، سوئد نوماینده هئیتی‌نین صدری سوئد خاریجی ایشلر ناظیرلیگی‌نین دؤولت کاتیبی ژان کاتسون و فینلاندیا نوماینده هئیتی‌نین صدری فینلاندیا خاریجی ایشلر ناظیرلیگی‌نین دایمی دؤولت کاتیبی یوکا سالوارا ایشتیراک ائدیب‌لر.
سوئد-ین اوچ طرف‌لی سنده‌کی عهده لیک لر باغلامیندا آتدیغی آدیم‌لار موذاکیره اولونوب. ترورلا موباریزه ساحه‌سینده حیاتا کئچیریلن تدبیرلرین، خصوصیله ده سوئد-ده 2023-جو ایل ژوئن‌ین 1-دن قوه‌یه مینن یئنی قانونوئریجی‌لیک آکت‌لاری‌نین سوئد-ده‌کی ترور تشکیلات‌لاری‌نین فعالیتینه دایر عکس‌لری کونکرت نمونه‌لر اساسیندا دانیشیلیب.
ناتو-نون باش کاتیبی ینس استولتنبرگ 15-16 ژوئن تاریخ‌لرینده کئچیریله‌جک ناتو ساوونما ناظیرلری توپلانتی‌سی اؤنجه‌سی مطبوعاتا آچیقلاماسیندا آنکارا‌داکی گؤروشون یاپیجی آتمسفرده کئچدیگینی و معین ایرلیلییش‌لرین الده ائدیلدیگینی بیلدیریب. او، سوئد-ین عضو کیمی تصدیقلنمه‌سی اوزرینده ایشلمه‌یه داوام ائده‌جک‌لرینی سؤیله‌یه‌رک دئییب:
"عضولوک ایله باغلی تقویم وئره بیلمه‌یه‌جییک. سوئد عهده لیک لرینی یئرینه یئتیردی. اونلار آنایاسانی دییشدی‌لر، ترور ایله موباریزه قانونونو تشدید ائتدیلر و تورکیه-‌یه سلاح صادراتینا قویولان محدودیتی آرا‌دان قالدیردی‌لار، بو هفته پ.کا.کا-یا باغلی بیر آدامین استردادی وعد ائدیلدی. بو، سوئد-ین هم ترورلا، هم ده اورگانیزه جینایتکارلیقلا موباریزه سعی‌لری اوچون یاخشی‌دیر. چونکی بو قروپ‌لار اساساً بیر-بیری ایله باغلی‌دیر. سوئد-ده اورگانیزه جینایتله مشغول اولان‌لار تورکیه-‌ده ترور آکت‌لاریندا ایشتیراک ائدن‌لرله چوخ واخت عینی آدام‌لار اولور."
خاطیرلاداق کی، روسیانین اوکراینایا هوجومون‌دان سونرا ناتو-یا عضولوک اوچون مراجعت ائدن سوئد و فینلاندیا ایله تورکیه آراسیندا ژوئن‌ین 28-ده ایسپانیانین پایتاختی مادریدده کئچیریلن ناتو ذیروه توپلانتی‌سیندا تورکیه-‌نین ناراحات‌لیغینی آرا‌دان قال‌دیرماق اوچون اوچ طرف‌لی سند ایمضالانیب.
تورکیه، قایغیلاری آرادان قالدیران فنلاند‌ین ناتو عضولوگونو اونایلارکن، ترورا دستک وئره‌ن سوئدی وتو ائدیر.
